kk en ky kk tt kk uk kk kk kk en kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk ky it it ky hbs_cyr kk kk kk kk kk kk kk kk ru ru kk kk kk ru kk ru ru ru be kk kk kk kk ru mk kk kk kk kk tt kk de uk uk ru de ru de ru de uk de ru de ru de ru de ru ru ru kk kk kk pt ru tt
Бәйдібек Қарашаұлы ойлары, афоризмдері | Ойлар, қазақша афоризмдер, нақыл сөздер
Қарашаұлы Бәйдібек (VІ-VІІ ғғ.) – Жетісу алабындағы көшпелі тайпалар көсемі. Ақыл-парасатымен, ерлік істерімен елге ұйытқы болған тарихи тұлға.
Ұлы Бәйдібек бабамыз 609-695 жылдары өмір сүрді. Байдібек баба Қара таудың етегінде дүниеге келген. Ел халқына жайлау таңдау мақсатымен Қаратаудың құйқалы күнгейі мен Боралдай ,Қазығұрт тауының шұрайлы жерлеріне көшіп жүрген. Жазы, қысы ел малы осы өңірде бағылады. Бәйдібек бабаның әкесі Қараша (604-678) жылдары өмір сүрген.
Афоризмдер Бәйдібек Қарашаұлы Афоризмдер саны: 9
Боралдайдың бір байы мен жалшысы дауласып, Бәйдібек биге барыпты. Бұл кезде Бәйдібек бидің жігіт шағы екен. Бай айтыпты: - Өзім асырап, есігіме салған кұлым еді. Ауқат беріп әлдендірдім, ескімді беріп киіндірдім. Соған місе қылмай, енді менен ат дәметеді. Би жалшыға сөз беріп: - Кәне, сен сөйлеші, - десе, әлі жалшы өте момын, жалтақ болса керек, байға жалтақ-жалтақ қарай беріпті. Ал бай болса, оған көзін алартып қояды. Жалшының бұл халін сезе қойған Бәйдібек би:
Ал, тілге кісен салуға болмас, -
деп жалшыға араша түсіп, ақысын алып беріпті.
Тірлік басқа болса да, тілек бар.
Бармақ басқа болса да, білек бар.
Айдарлар: Білек   Тіршілік   Тілек
Бір жолы баласы Жалмамбет "менікі жөн, олардікі терне" деп бір жайлау дауын әкесіне айтып отырады. Сонда Бәйдібек би баласына:
- Өткелді саяз деме,
Ағайынға салып ойлат, -
деп ақыл айтыпты деседі қариялар.
Айдарлар: Іс   Ағайын   Өткел
Малыңды жақсы баққаның — асып абырой тапқаның,
Малыңды жаман баққаның — келген бақты қаққаның.
Айдарлар: Абырой   Мал   Бақ
Кендірмен байлама, Жыңғылмен айдама, Кендірмен байласаң, Жыңғылмен айдасаң, Мал бітер деп ойлама.
Айдарлар: Мал   Кендір   Жыңғыл
Қасқыр мен ұры мінездес — екеуі де түнді аңдиды,
Бұлбұл мен гүл мінездес — екеуі де түнді аңдиды.
Айдарлар: Гүл   Қасқыр   Ұры   Бұлбұл
Жылқышы жылқысын баққанын айтар,
Қойшы қойына өріс тапқанын айтар.
Аңшы қақпанына қаққанын айтар,
Саудагер базарда тапқанын айтар.
Айдарлар: Жылқы   Жылқышы   Қойшы   Аңшы
Төрде отырып, теріс сөйлегеннен без,
Есікте отырып, керіс сөйлегеннен без.
Айдарлар: Сөйлеу   Төр   Есік   Теріс
Алыс жолға шығар болсаң, алдымен жолдасыңды сайла,
Жауға қарсы шабар болсаң, алдымен қолбасыңды сайла.
Айдарлар: Жау   Жол   Қолбасшы
Антуан де Сент-Экзюпери (4)
Волфганг Амадей Моцарт (4)
Нұрсұлтан Әбішұлы Назарбаев (13)